2014 Rhif 3266 (Cy. 333)
Anifeiliaid, Cymru
Rheoliadau Lles Anifeiliaid (Bridio Cŵn) (Cymru) 2014
Gwnaed 10 Rhagfyr 2014
Yn dod i rym 30 Ebrill 2015

Mae Gweinidogion Cymru, sef yr awdurdod cenedlaethol priodol mewn perthynas â Chymru, yn gwneud y Rheoliadau a ganlyn drwy arfer y pwerau a roddir gan adrannau 13(2), (7), (8)(e) a (10) o Ddeddf Lles Anifeiliaid 2006 a Rhannau 1 a 3 o Atodlen 1 i’r Ddeddf honno.
Diffinnir “appropriate national authority” yn adran 62(1) o Ddeddf Lles Anifeiliaid 2006. Mae’r swyddogaethau a roddwyd i Gynulliad Cenedlaethol Cymru wedi eu breinio bellach yng Ngweinidogion Cymru yn rhinwedd adran 162 o Ddeddf Llywodraeth Cymru 2006 (p. 32) a pharagraffau 30 a 32 o Atodlen 11 i’r Ddeddf honno.
2006 p. 45.
Yn unol ag adran 13(9) o’r Ddeddf honno, mae Gweinidogion Cymru, fel yr ystyrient yn briodol, wedi ymgynghori â’r personau hynny yr oedd yn ymddangos iddynt eu bod yn cynrychioli’r buddiannau y mae’r Rheoliadau hyn yn ymwneud â hwy.
Yn unol ag adran 61(2) o’r Ddeddf honno, mae drafft o’r offeryn hwn wedi ei osod gerbron Cynulliad Cenedlaethol Cymru ac wedi ei gymeradwyo drwy benderfyniad y Cynulliad.
2006 p. 45. Yn rhinwedd adran 162 o Ddeddf Llywodraeth Cymru 2006 (p. 32) a pharagraff 34 o Atodlen 11 i’r Ddeddf honno, mae’r cyfeiriad at “House of Parliament” yn adran 61(2) yn cynnwys Cynulliad Cenedlaethol Cymru.